./data/phi0914/phi00141/phi0914.phi00141.perseus-lat1.xml
id cum ad senatum relatum esset       senatusque ad pontificum collegium reiecisset, pontificibus, quia non recte       factae Latinae essent, instauratis Latinis  placuit Lanuvinos, quorum opera instauratae essent, hostias praebere             accesserat ad religionem, quodCn Cornelius consul ex monte Albano rediens concidit et parte membrorum captus,       ad Aquas Cumanas profectus ingravescente morbo Cumis decessit   sed inde mortuus Romam adlatus et funere magnifico       elatus sepultusque est   pontifex idem fuerat        consul Q Petilius cum primum per auspicia posset, collegae subrogando comitia habere       iussus et Latinas edicere  comitia in ante diem tertium       nonas Sextiles, Latinas in ante diem tertium idus       Sextiles edixit   plenis religionum animis       prodigia insuper nuntiata, Tusculi facem in caelo visam, Gabiis aedem Apollinis       et privata aedificia conplura, Graviscis murum portamque de caelo tacta  ea       patres procurari, uti pontifices censuissent, iusserunt